pl hu hu de hu hu cs de en fr en hu pl hu hu hu hu hu hu hu hu hu hu hu hu hu en ga hu hu hu hu hu hu hu hu hu en hu hu hu hu hu hu en en en hu hu hu hu hu hu hu hu hu hu
Nyitólap Híreink Magunkról Projektjeink Dokumentumok Rólunk írták Videók Kapcsolat
Új utakon a REGIONÁLIS HUMÁN INNOVÁCIÓ NONPROFIT KFT.
A Regionális Humán Innováció Képzési Nonprofit Kft. (röviden RHI) 2005-ben alakult, elsősorban azzal a céllal, hogy segítse Nyugat-dunántúli Régióban élő hátrányos helyzetű emberek munkaerő-piaci helyzetének javulását. Továbbá munkájával elősegítse a felnőttképzést és az átképzést, ezzel összefüggésben hozzájáruljon a foglalkoztatottság növeléséhez.
A szervezet tevékenységei között szerepel:
Az alternatív munkaerő-piaci szolgáltatások (pl. kísérleti projekt megvalósítása az állásrotáció területén).
Szociális- és foglalkoztatási témájú kutatások, elemzések készítése, (pl. szociális térkép Szombathelyen).
Foglalkoztatási együttműködések szakmai támogatása (közreműködés a szombathelyi paktum elindításában, a Hegyháti Paktum segítése 2006-2014 között, a program menedzsmentje, foglalkoztatás, mentorálás, valamint közreműködés a Lenti kistérség foglalkoztatási stratégiásának elkészítésében).
Gyermekvállalás és munka összeegyeztetésének segítése, anyabarát foglalkoztatási kezdeményezések (Szellőtánc Szociális Szövetkezet segítése).
Fiatalok helyben maradásának segítése, vidéki térségek megtartó képességének javítása közösségfejlesztésre alapozó kezdeményezések által (pl. Gyermekélmény város program 7 városban).
Szociális gazdaság típusú kezdeményezések támogatása, szociális vállalkozás-fejlesztés (pl. Szociális Intézmények termék-előállításának fejlesztése).
A helyi értékre, tudásra alapozott környezeti-nevelési programok kidolgozása és megvalósítása (pl. minta erdei iskolai programok).
Korai pályaorientáció támogatása az óvodáskortól.
A társaság szervezeti formája közhasznú nonprofit kft., amelyet 2010 évben vállalt fel azzal a céllal, hogy elősegítse fenntartható munkahelyek létrehozását a szociális gazdaságban. Hosszútávon egy olyan gazdaság megteremtése a cél, amelyben a szolidaritás érték, a profit pedig eszköz ahhoz, hogy szolidárisak lehessünk.
A társaság leendő partnereinek segít megtalálni azt a piaci szegmenst, amelyben a vállalkozás sikeres lehet, segíti továbbá az üzleti tervek elkészítését. Az ötlettől a megvalósításig folyamatos tanácsadással, coachinggal támogatja a szervezeteket. Kutatásokat, közvélemény kutatásokat végez, elemzéseket készít, hálózatot épít.
Az RHI 9 éves projekttapasztalattal rendelkezik. A cég az elmúlt években több pályázatot, megbízást bonyolított le sikeresen, amelyek között volt hazai és Európai Uniós támogatású projektet is.
2015-ben Vasvár Város Önkormányzatának megbízásából az ÁROP-1.A.3-2014-2014-0039 azonosító számú, „Területi együttműködést segítő programok kialakítása a Vasi Hegyháton” című projekt megvalósítása során felmerülő szakértő feladatok ellátását végezte a szervezet.
A szervezet 2013.02.01-től - 2014.07.31-ig projektgazdaként vett részt a TÁMOP-1.4.5-12/1 - „Paktummal a foglalkoztatásért, - fenntartható szolgáltatásfejlesztés és partnerség építés a Vasi Hegyháton”című projektben. A projekt célja volt, a Paktum területén az együttműködésre és a belső erőforrásokra alapozott foglalkoztatási potenciál bővítése. Megvalósult 60 fő hátrányos helyzetű munkanélküli bevonása, akik közül 27 fő támogatott foglalkoztatásba került. Ezzel együtt képzésekkel, az önfoglalkoztatóvá válás segítésével, a foglalkoztatók szakmai támogatásával, közösségi, érték alapú gazdaságfejlesztési kezdeményezések megerősítésével, innovatív közlekedésszervezéssel terveztük a célcsoportok helyzetének javulását. A projekt hosszú távú célja a foglalkoztatási paktum kapacitásainak és szolgáltatási szintjének emelése volt, amely által a térség foglalkoztatási helyzetének javítása, a partnerségben részt vevő szervezetek segítse, fejlesztése valósulhatott meg. Továbbá a meglévő foglalkoztatási irányok mellett lehetőség nyílt, hogy kialakuljanak új, a térség belső erőforrásaira alapozó gazdaságfejlesztési kezdeményezések, növelve a belső foglalkoztatási potenciált, csökkentve a térség kiszolgáltatottságát.
Az RHI 2013-tól minden évben részt vesz a VMKIK megbízásából a Gazdaság és – Vállalkozáskutató Intézet, "a szakképzett munkaerő iránti keresletének és a fiatal pályakezdő szakmunkások munkaerő-piaci helyzetének megismerését célzó" felmérésének elkészítésében. Az országos vizsgálat elősegíti az oktatási intézmények munkaerő kínálati és térség vállalkozásainak munkaerőpiac keresleti oldalának összehangolását.
A fiatalok helyben maradását segítő programok közt a Minta erdei iskolai programok tananyagfejlesztése és szervezése mellett a 24 város projekt keretében 7 városban végeztük el a Gyermekélmény város program szakmai előkészítését, lebonyolítását 2012-ben.
2012-ben a Vas Megyei Kereskedelmi és Iparkamara megbízásából céglátogatások szervezése általános iskolai és szakiskolai diákok számára pályaorientáció céljából.
A szervezet több foglalkoztatási programba is részt vett, ilyen volt például a Szociális foglalkoztatók termékfejlesztésének támogatása is 2011-ben. Emellett több területen is szerzett referenciát (pl. a képzés, tanulmánykészítés), a Nemzeti Rehabilitációs és Szociális Hivatal (NRSZH) által kiírt pályázat keretében.
Ugyancsak a foglalkoztatást segítő munka volt a Nyugat-dunántúli régióban Támogató Centrum működése című projekt részletes szükséglet és igényfelmérését elkészítése, és a szakmai támogató szolgáltatási stratégia kidolgozása.
2010-ben Szombathely Megyei Jogú Város szociális térképének elkészítése Szombathely Megyei Jogú Város Önkormányzata megbízásából.
A Regionális Humán Innováció Képzési Nonprofit Kft. munkatársai:
Együttműködő és érdeklődő partnerek jelentkezését várjuk az alábbi elérhetőségeken:
Regionális Humán Innováció Közhasznú  Nonprofit  Kft. (RHI)
Iroda címe: 9700 Szombathely, Lőportár utca 7/A/1.
Végéhez közeledik a Green Line projekt
A Green Line projekt keretében a magyar és szlovén partnerekből álló nemzetközi partnerség azon dolgozott 3 évig, hogy tudásukat és a tapasztalataikat megosszák a környezetvédelem, az energiahatékonyság és a megújuló energiaforrások használatának területén, ami az érintett szervezetek – partnerek – kapacitásának bővítéséhez és az intézményi együttműködés – partnerek, települése – növeléséhez járult hozzá.
Megnyitotta kapuit Szombathely első coworking központja
A Regionális Humán Innováció Képzési Közhasznú Nonprofit Kft. 52 millió forint vissza nem térítendő támogatásban részesült, mely támogatásból megnyitotta Szombathely első coworking központját. A projekt a Széchenyi 2020 Gazdaságfejlesztési és Innovációs Operatív Programja keretében valósult meg. A projekt címe: „A HELY” – Munka, család, közösség (GINOP-5.1.3-16-2018-00235).
Esélyteremtés a Vasi Hegyháton
2015. márciusában Vasvár Város Önkormányzat pályázatot ÁROP-1.A.3-2014-2014-0039 „Területi együttműködést segítő programok kialakítása a Vasi Hegyháton” címmel. A projekt céljaként tűzte ki, hogy olyan együttműködéseket segítsen a Vasvári járás területén, amelyek eredményeként a járás területén mélyszegénységben élők, idősek, nők, gyermekek, fogyatékkal élők esélyegyenlőségének biztosítása, problémáikról állandó információk beszerzése és megfelelő kezelése megteremthető.
Nyitólap Hírlevél Partnereink Közzététel ...ugrás a lap tetejére
Adatvédelmi nyilatkozat Felhasználási feltételek Impresszum Copyright © 2011. RHI - Regionális Humán Innováció Webdesign by Webmark